মনস্তত্ত্ব ও লিখিত পরীক্ষায় উত্তীর্ণদের ডাকা হবে মৌখিক পরীক্ষায়। পাস নম্বর ৪৫ শতাংশ। মোহাম্মদ মাহফুজুর রহমান আল-মামুন জানান, একজন প্রার্থী স্নাতক পর্যন্ত যা পড়েছে, যা দেখেছে, যা শুনেছে, তা থেকেই প্রশ্ন আসবে। এতে মনস্তত্ত্ব, মেন্টাল গ্রোথও দেখা হয়। প্রশ্ন করা হতে পারে, ১০০ জন মানুষ বিশৃঙ্খলা করছে, দুইজন পুলিশ সদস্যকে নিয়ে কিভাবে বিষয়টি সামাল দেবেন? মৌখিক পরীক্ষার নির্দিষ্ট কোনো বিষয় নেই। ধরা যাক, আইনে পড়েছেন, এ বিষয় থেকে প্রশ্ন করা হতে পারে। নিজ জেলা সম্পর্কিত প্রশ্নও হতে পারে।